**IGNALINOS „ŠALTINĖLIO“ MOKYKLOS UGDYTINIŲ PASKIRSTYMO Į UGDYMO GRUPES/KLASES 2025–2026 MOKSLO METAMS PRINCIPAI**

1. Ikimokyklinio ir priešmokyklinio ugdymo grupės (toliau – Ugdymo grupė) komplektuojamos pagal prašymų, pateiktų iki gegužės mėn. 31 dienos, skaičių.
2. Ugdymo grupės formuojamos užtikrinant vaiko dienos ir ugdymo režimo fiziologinius ir amžiaus ypatumus pagal higienos normose nustatytus reikalavimus:
	1. lopšelio – nuo 1 iki 2 metų– ne daugiau kaip 10 vaikų;
	2. lopšelio – nuo 2 iki 3 metų – ne daugiau kaip 15 vaikų;
	3. ikimokyklinės (mišraus) – nuo 2 iki 5 metų – ne daugiau kaip 15 vaikų;
	4. ikimokyklinės (mišraus) – nuo 3 iki (6)7 metų – ne daugiau kaip 20 vaikų;
	5. priešmokyklinės – nuo 5(6) iki (6)7 metų – ne daugiau kaip 20 vaikų.
3. Grupių vaikų sąrašai turi būti sudaromi neviršijant Lietuvos Higienos normos nustatyto vaikų skaičiaus.
4. Naujai atvykusieji ugdytiniai į ugdymo grupes skirstomi pagal:
	1. formuojant ugdymo grupes, į sąrašus pirmiausiai įtraukiami tais pačiais kalendoriniais metais gimę vaikai;
	2. tėvams pageidaujant, broliai, seserys, giminaičiai gali būti ugdomi toje pačioje ugdymo grupėje;
	3. berniukai ir mergaitės į ugdymo grupes skirstomi proporcingai;

4.4. atsižvelgiant į tėvų (globėjų, rūpintojų) pareikštą argumentuotą pageidavimą ir esant laisvų vietų vaiką galima įtraukti ir kito amžiaus vaikų ugdymo grupę;

4.5. specialiųjų ugdymosi poreikių turintys vaikai į ugdymo grupes paskirstomi tolygiai.

1. Iki rugpjūčio 15 d. sudarytus ugdymo grupių sąrašus darbo komisija pateikia direktoriui.
2. Iki rugpjūčio 22 d. organizuojamas naujai atvykusių vaikų tėvų susirinkimas, kurio metu tėvai informuojami apie paskyrimą į konkrečią ugdymo grupę, supažindinami su bendra mokyklos tvarka.
3. Metų eigoje:
	1. tėvų (globėjų, rūpintojų) argumentuotu prašymu perkelti vaiką iš vienos ugdymo grupės į kitą ugdymo grupę, galima tik esant (atsiradus) laisvų vietų ir atsižvelgiant į vaiko amžių;
	2. tėvų (globėjų, rūpintojų) argumentuotu prašymu perkelti vaiką iš vieno mokyklos skyriaus į kitą skyrių, galima tik esant (atsiradus) laisvų vietų ir atsižvelgiant į vaiko amžių.
4. Vasaros laikotarpiui komplektuojamos naujos grupės, todėl vaikai gali būti perkeliami ugdytis į kitą grupę.
5. Komisijos principų gairės yra tvirtinamos Mokyklos direktoriaus įsakymu.
6. Mokinių/vaikų priėmimo laikotarpiu paskirstymo į klases/grupes principai nekeičiami.
7. Komisijos nariai, pažeidę Lietuvos Respublikos teisės aktus, Ignalinos „Šaltinėlio“ mokyklos priėmimo komisijos reglamentą, Mokinių priėmimo į Ignalinos rajono savivaldybės bendrojo ugdymo mokyklas tvarkos aprašą atlikdami savo funkcijas, atsako Lietuvos Respublikos įstatymų ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_